Ninna Sif skipuð sóknarprestur í Hveragerði Kjörnefnd Hveragerðisprestakalls valdi sr. Ninnu Sif Svavarsdóttur sem næsta sóknarprest en embættið var auglýst laust í október . Biskup skipar í embættið frá og með 1. desember til fimm ára . Ninna Sif fæddist á Akranesi árið 1975 , ólst þar upp og í Reykjavík . Hún lauk stúdentsprófi frá Menntaskólanum í Hamrahlíð árið 1995 , guðfræðiprófi frá HÍ árið 2007 og MA-prófi í guðfræði 2014 . Hún hefur lagt gjörva hönd á margt og verið m.a. stundakennari við guðfræðideild HÍ og forseti bæjarstjórnar Hveragerðisbæjar . Hún var æskulýðsfulltrúi Selfosskirkju 2009 og var vígð þangað til prestsþjónustu árið 2011 . Ninna Sif var skipuð prestur í Selfossprestakalli árið 2015 . Hún hefur verið formaður Prestafélags Íslands frá 2018 . Eiginmaður sr. Ninnu Sifjar er Daði Sævar Sólmundarson og eiga þau fjögur börn . Í Hveragerðisprestakalli eru tvær sóknir ; Hveragerðissókn og Kotstrandarsókn , með tæplega 2.700 íbúa og tvær kirkjur .